text: Hósvíkar RóðrarfelagAug 52 min read
text: #000000
text: Regatta verður í Hósvík 11. aug 2023. Siglt verður av Eiði til Hósvíkar, sum er ein teinur á 9,7 sjómíl. Hetta er ein sera góður túrur suður gjøgnum Sundalagið, har alskins sløg av bátum luttaka.
text: #000001
text: Á Eiði er atgongumerkjasøla og kiosk frá kl. 13, meðan fólkið riggar til í bátunum. Í ár er tað Annette Spange Davidsen, sum setur Regatta, áðrenn loyst verður. Róðrarbátar fara kl. 14:30 og aðrir bátar kl. 15:00.
text: #000002
text: Bjargingarbáturin Vón førir fylginum. Eisni eru bjargingarbátarnir Sverri og Ziska við í fylginum. Kappróðrarbátarnir verða fylgdir av Rescue Finn. Stórur dentur verður lagdur á trygdina undir siglingini, tí heita vit á øll um at vísa góðan sjómanssið.
text: #000003
text: Í bátunum hugna regattagestir sær hvør í sínum lag. Summi diska upp við turrari grind og onnur við øðrum góðum. Onkur harmonika hevur verið at sæð og eisini onkur guitar. Børn og vaksin hugna sær umborð og fáa eina uppliving fyri lívið.
text: #000004
text: Nógv kappróðrarfólk manna sær bátin og rógva allan teinin av Eiði. Hetta er ein sera góður máti at enda kappróðrarárið uppá. Seinastu árini hava flestu róðrarbátarnir støðga á Grønhólmi. Har plaga tey at kvøða og leggja síðani leiðina til Hósvíkar.
text: #000005
text: Í Hósvík taka hósvíkingar ímóti øllum gestum, bátum og húsvognum. Eitt sera hugnaligt kvøld við góðum mati frá Matsmiðjuni við Ruben Busk uppi í Bygdarhúsinum til allar gestirnar.
text: #000006
text: Á kaiøkinum verða gomlu neystini nýtt til sølu og tónleikaframførslur. Ein heilt serlig uppliving við góðum tónum, sum í ár verða frá Hanus G. Johansen, Helenu í Kálvalíð og Daniu O. Tausen.
text: #000007
text: Her selur bygdafólkið vafflur, pylsur, ymiskt drekkandi og mangt annað.
text: #000008
text: Eisini eru ymiskar leikur til láns, soleiðis at børnini kunnu hugna sær á sandinum meðan tónleikaframførslurnar eru.
text: #000009
text: Seinni á kvøldið verður felagssangur við Janus Trúgvason og røða við Una Holm Johannesen. Hesir fara heilt sikkurt at seta sín dám á, og fáa allar regattagestirnar í gott lag, áðrenn farið verður niðan í Bygdarhúsið í góðan dans við REYN. Dansurin kostar kl. 150,-
text: #000010
text: Leygarmorgun bjóða hósvíkingar til morgunmat í bygdarhúsinum frá kl. 8:00-11:00 og eisini er kaffineystið opið frá kl. 10:00-13:00. Summir bátar leggja leiðina víðari út til Nólsoyar á Ovastevnu.
text: #000011
text: Tú fært nógv fyri pengarnar, velja vit í Hósvíkar Róðrarfelag at halda fæst í. Atgongumerkið til Regatta kostar:
text: #000012
text: Við í prísinum er pláss til bát/húsvogn, døgurði frá Ruben Busk, undirhald á kaiøkinum og morgunmatur leygarmorgun.
text: #000013
text: Regatta verður fyriskipað av Hósvíkar Róðrarfelag við góðari hjálp frá bygdafólki. Tiltakið er vorið stórt og sera væl dámt, og eru vit sum felag sera errin at standa á odda fyri hesum tiltakinum.
text: #000014
text: Róðrarfelagið fær góðan ágóða av tiltakinum, og kemur tað væl við hjá okkara rógvarum.
text: #000015
text: Rógvið summarið av á Regatta
text: #000017